A Ilesia Ortodoxa ye a heredera de totas as comunidatz cristianas d'a metat oriental d'a Mediterrania. A suya doctrina teolochica s'establió en una serie de concilios, d'os qualos os más importants son os Siet Concilios Ecumenicos, que se celebroron entre os sieglos IV y VIII. Dezaga de quantos conflictos, a Ilesia Ortodoxa se deseparó de l'actual Ilesia Catolica en o dito Scisma d'Orient y Occident, o 16 de chulio de 1054. O cristianismo ortodoxo s'estendilló por Europa oriental gracias a lo prestichio de l'Imperio Bizantín y a la faina de numerosos grupos misioners.